KIRJALLINEN KYSYMYS E-2415/02 esittäjä(t): Jillian Evans (Verts/ALE) komissiolle. Avustustyöntekijöiden vainoaminen Guatemalassa.



Virallinen lehti nro 268 E , 07/11/2003 s. 0004 - 0004



KIRJALLINEN KYSYMYS E-2415/02 esittäjä(t): Jillian Evans (Verts/ALE) komissiolle (14. elokuuta 2002) Aihe: Avustustyöntekijöiden vainoaminen Guatemalassa Avustustyöntekijöitä on tiettävästi uhkailtu avoimesti Guatemalassa usein osoittamalla heitä aseella heidän yrittäessään auttaa katulapsia. Millaisia toimintasuunnitelmia komissiolla on, mikäli sillä on sellaisia, sen varmistamiseksi, että Guatemalan kongressi noudattaa äskettäistä oikeuden päätöstä, joka kieltää sitä estämästä sellaisten lakien säätämisen, jotka auttaisivat kansalaisjärjestöjä, kuten Casa-alianzaa ja Rigoberta Menchu Tum Foundationia, auttamaan hyväksikäytettyjä ja vangittuja lapsia? Christopher Pattenin komission puolesta antamayhteinen vastauskirjallisiin kysymyksiin E-2407/02 ja E-2415/02 (17. syyskuuta 2002) Komissio on hyvin tietoinen arvoisan parlamentin jäsenen mainitsemasta tilanteesta ja toimii kahdella tavalla, jotka täydentävät toisiaan Guatemalan ihmisoikeuksia koskevan päätöslauselman mukaisesti, jonka Euroopan parlamentti hyväksyi huhtikuussa 2002. Poliittisen vuoropuhelun kautta komissio ja jäsenvaltiot korostavat, että on tärkeää, että Guatemalan hallitus edistää kaikkien Guatemalan kansalaisten hyvinvointia demokratian, tasa-arvon, syrjimättömyyden, rauhan ja sosiaalisen oikeudenmukaisuuden periaatteiden mukaisesti. Tässä yhteydessä paikallisia julkisia laitoksia on toistuvasti kehotettu ehkäisemään ja tutkimaan hyökkäyksiä, jotka kohdistuvat ihmisoikeuksien puolustajiin ja kansalaisjärjestöihin. Yhteistyön osalta komissio on tukenut konkreettisia toimia lasten ja perheiden hyväksi muun muassa terveyden, koulutuksen, pakolaisten kotouttamisen, huumeiden vastaisen toiminnan ja sukupuolten tasa-arvon edistämisen aloilla. Komissio on niin ikään päässyt hyviin tuloksiin useissa katulapsia koskevissa hankkeissa, joita paikalliset kansalaisjärjestöt, kuten Casa Alianza, ovat toteuttaneet. Tällä hetkellä yhteistyöhön kuuluu lapsiprostituution, lapsipornon ja lapsikaupan vastaista toimintaa harjoittavan ECPAT-järjestön hanke, jonka tavoitteena on torjua lapsikauppaa ja lasten kaupallista hyväksikäyttöä Keski-Amerikassa. Yhteisön rahoitusosuus on noin 450 000 euroa vuosina 20012004. Lisäksi yhteisö tukee peruskoulutusta antavien laitosten perustamista osana toimintaa, johon osallistuu useita katulasten puolesta toimivia kansalaisjärjestöjä ja kansalaisyhteiskunnan toimijoita. Yhteisön kokonaisrahoitus on noin 960 000 euroa. Lisäksi osana yhteistyötä, joka perustuu vuonna 1996 allekirjoitettuihin rauhansopimuksiin, komissio kehottaa Guatemalan viranomaisia, maan poliisiviranomaista ja koko oikeuslaitosta estämään Casa Alianzan ja Rigoberta Menchun säätiön tapausten kaltaiset oikeusvaltioperiaatteen loukkaukset. Tätä ohjelmaa täydennetään lähikuukausina hankkeella, jonka tavoitteena on erityisesti Guatemalan oikeuslaitoksen vahvistaminen. Eräs hankkeen erityistavoitteista on vähentää ennaltaehkäisevien pidätysten määrää alaikäisten, myös katulasten, erityistilanne huomioon ottaen. Yhteisön rahoitusosuus on 10 miljoonaa euroa neljän vuoden aikana. Komissio hyväksyi toukokuussa 2002 yhteisön Guatemalaa koskevan yhteistyöstrategian vuosiksi 20022006. Strategian tavoitteina on köyhyyden ja syrjäytymisen kierteen katkaiseminen Guatemalassa turvaamalla perusluonteiset sosiaalipalvelut, edistämällä yhtäläisiä oikeuksia ja ihmisarvoa sekä ehkäisemällä sosiaalista ja taloudellista syrjintää, myös rankaisematta jättämistä. Koko ajanjakson suuntaa-antava kokonaisbudjetti on 77 miljoonaa euroa. Yhteisö uskoo, että sen jatkuva sitoutuminen Guatemalan rauhanprosessiin edistää ihmisoikeuksien ja oikeusvaltioperiaatteen täysimääräistä noudattamista maassa.